SPOROČILO ZA JAVNOST

*26. Zlati boben*

*4. julij 2019*

**26. Zlati boben ponovno z roko v roki z MSL Group**

**Eden najbolj cenjenih festivalov kreativnosti v Evropi, ki je vključen tudi na mednarodno lestvico WARC Rankings, je že četrto leto zapored kot ekskluzivnega partnerja pri odnosih z javnostmi k sodelovanju povabil MSL Group.**

MSL-jeva mreža agencij bo odgovorna za izvajanje celovitih komunikacijskih dejavnosti na 15-ih trgih Srednje in Vzhodne Evrope in bo tako pomagala pokrivati Hrvaško, Bolgarijo, Češko, Finsko, Grčijo, Madžarsko, Italijo, Črno goro, Severno Makedonijo, Poljsko, Srbijo, Slovaško, Romunijo, Rusijo in Turčijo.

Festival Zlati boben bodo podprle partnerske agencije MSL in lokalne agencije Publicis Group, ki imajo izkušnje s sodelovanjem s festivalom že iz preteklosti. Veselijo se biti del sprememb, ki jih poganja kreativnost in ki jih napoveduje tudi letošnja rdeča nit festivala.

***“Zelo smo veseli, da smo lahko del festivala Zlati boben! Izkušnje, ki smo jih pridobili s preteklim sodelovanjem nam bodo pomagale pri širitvi pozitivne podobe festivala še naprej,”*** z navdušenjem pripoveduje Zofia Bugajna-Kasdepke, direktorica za poslovni razvoj pri MSL Srednje in Vzhodne Evrope.

**Slavoj Žižek, eden najbolj odmevnih filozofov zgodnjega 21. stoletja, se pridružuje številnim govorcem na festivalu Zlati boben 2019**

Za vse tiste, ki niso bili v Torontu, je v Portorožu naslednja priložnost, da v živo prisluhnejo enemu najbolj priznanih filozofov danes, Slavoju Žižku.

Je mednarodni direktor na Birkbeckovem inštitutu za humanistiko (Birkbeck College, Univerza v Londonu), ugledni učenjak na univerzi Kyung Hee (Seul) in višji raziskovalec na Oddelku za filozofijo Filozofske fakultete Univerze v Ljubljani.

S kombinacijo klasične nemške filozofije in lacanovske psihoanalize se njegova misel premika od najzahtevnejših filozofskih višin do radikalne kritike sodobnega kapitalizma. Filozof in kulturni teoretik je znan po temah s področja psihoanalize, politike in popularne kulture, ki jo začini s svojim provokativnim slogom in značilnim humorjem.

**Slavoja Žižka bomo lahko slišali kot zadnjega govorca prvi dan festivala Zlati boben, ki bo letos potekal med 17. in 18. oktobrom 2019 v Portorožu.**

**Tekom dveh dni se bo na odru zvrstilo okrog 40 mednarodnih govorcev, ki bodo govorili o ukrepih, ki spodbujajo pozitivne spremembe na različnih področjih ter se tako osredotočajo na oglaševanje za boljši jutri.**

**26. Zlati boben predstavlja novo nagrado: Najboljše od duha kraja (Genius Loci)**

Skupina Lokalni duh se je preimenovala v Genius Loci / Lokalni duh in bila povzdignjena v novo in visoko cenjeno nagrado regije, ki poudarja in slavi različne kulture. Nagrado Najboljše od duha kraja bo prvič podelila žirija ZAKAJ najboljšemu delu z izrazitim lokalnim duhom v skupini Lokalni duh / Genius Loci.

Tekmovalni program festivala je razdeljen na sekciji KAJ in ZAKAJ. Skupine in kategorije sekcij, ki odražajo zadnje trende v oglaševalski in kreativni industriji so sledeče: Film, Tisk, Ambientalne komunikacije, Zvok, Spletne in mobilne komunikacije, Oblikovanje, Inovativnost in Obrtna odličnost, Integrirane komunikacije, Aktivacija, Upravljanje znamk, Funkcionalna učinkovitost, Vsebina, Angažiranost, Genius loci/Lokalni duh in Družbeno dobro.

**Prijava del na festival, ki je vključen tudi na lestvico WARC Rankings, je možna do 13. avgusta 2019. Rok velja tudi za zgodnje prijave osebne udeležbe, ki so letos ugodnejše kot kdaj koli prej. Mastercard, partner druge izdaje brezgotovinskega festivala, pa ponovno omogoča še nekoliko prijaznejše cene.**

**KLJUČNI DATUMI**

ROK ZA PRIJAVO DEL: **13. avgust 2019 ob 24.00**

ROK ZA PRIJAVO DEL ZA TEKMOVANJE MLADIH BOBNARJEV: **10. september 2019 ob 24.00**

ROK ZA ZGODNJO PRIJAVO OSEBNE UDELEŽBE: **13. avgust 2019 do 24.00**

JAVNA OBJAVA DEL V OŽJEM IZBORU: **sreda, 16. oktober 2019 tekom dneva**

SLAVNOSTNA PODELITEV NAGRAD: **petek, 18. oktober 2019, ob 20.30**

26. FESTIVAL ZLATI BOBEN: **17.-18. oktober 2019**

Več o festivalu Zlati boben: [**www.goldendrum.com**](http://www.goldendrum.com)

Priročnik za prijavo del: [**https://goldendrum.com/wp-content/uploads/2019/06/26\_Golden\_Drum\_EntryHandbook.pdf**](https://goldendrum.com/wp-content/uploads/2019/06/26_Golden_Drum_EntryHandbook.pdf)

Dostop do spletnega sistema za prijavo del in osebne udeležbe [**https://engine.goldendrum.com**](https://engine.goldendrum.com/)

Registracija za medijsko akreditacijo: [**https://engine.goldendrum.com/accreditation**](https://engine.goldendrum.com/accreditation)

Priročnik za medije: [**https://goldendrum.com/inc/uploads/2019/06/26GD\_MediaKit.pdf**](https://goldendrum.com/inc/uploads/2019/06/26GD_MediaKit.pdf%20)

Gradivo za medije: [**https://goldendrum.com/press/media-materials**](https://goldendrum.com/press/media-materials/)

**Dodatne informacije**

Kristina Bogataj

Direktorica komunikacij festivala Zlati boben

E: [kristina.bogataj@goldendrum.com](mailto:kristina.bogataj@goldendrum.com)

M: 00 386 40 898 090

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**O Zlatem bobnu**

Festival Zlati boben je luč sveta ugledal leta 1993 s preprosto idejo združevanja kreativcev iz različnih, takrat pogosto opredeljenih držav Nove Evrope. Festival slavi duh kraja in splošno odličnost ustvarjalnosti. Želi navdihniti in opolnomočiti kreativno razmišljanje ter sprožiti pozitivne spremembe na več različnih načinov, med drugim tudi s pomočjo tekmovalnega in kongresnega programa. S sloganom Kreativnost poganja spremembe se festival Zlati boben osredotoča na oglaševanje za boljši jutri. Festival je bil izbran kot eden izmed osmih regionalnih festivalov vključenih v WARC Rankings.

**O MSL**

MSL je mreža za odnose z javnostmi in integrirano komunikacijo skupine Publicis, ki velja za eno največjih na svetu. Zagotavlja strateško svetovanje in ustvarjalno razmišljanje, hkrati pa se zavzema za interese svojih naročnikov prek neustrašnih in pronicljivih kampanj, ki se ukvarjajo z več vidiki in celostnim razmišljanjem za izgradnjo vpliva in učinka. Z več kot 3.100 zaposlenimi v več kot 107 pisarnah po vsem svetu, je MSL ena največjih mrež za odnose z javnostmi v Evropi in tudi najhitreje rastoča mreža na Kitajskem in v Indiji.